text: একটা ছিল সোনার কন্যা ১৯৯৯ সালে মুক্তিপ্রাপ্ত বাংলাদেশের ছায়াছবি শ্রাবণ মেঘের দিন-এর একটি সঙ্গীত। লোকসঙ্গীত ধারার বা গানের গীতিকার ছিলেন খ্যাতনামা সাহিত্যিক হুমায়ূন আহমেদ। মকসুদ জামিল মিন্টু'র সুর ও সঙ্গীতায়জনে এই গানে কন্ঠ দিয়েছিলেন সুবীর নন্দী। গানটি ঐ চলচ্চিত্রে ব্যবহৃত জনপ্রিয় গান হিসেবে বিবেচিত। গানটি ঐ চলচ্চিত্রের অডিও এ্যালবামের অন্যান্য গানের সাথে সঙ্গীত প্রকাশনী সঙ্গীতা মিউজিক হতে প্রকাশিত হয়। চলচ্চিত্রে এই গানের দৃশ্যায়নে মাহফুজ আহমেদ ঠোঁট মিলিয়েছিলেন। গানটির সঙ্গীতায়োজন ও কন্ঠদানের জন্য মাকসুদ জামিল মিন্টু ও সুবীর নন্দী জাতীয় চলচ্চিত্র পুরস্কার অর্জন করেন।
  
  পটভূমি 
  শ্রাবণ মেঘের দিনে'''র মাধ্যমে হুমায়ূন আহমেদ, চলচ্চিত্রের গীতিকার হিসেবে আত্মপ্রকাশ করেছিলেন, তবে একটা ছিল সোনার কন্যা গানটি এই চলচ্চিত্রে ব্যবহারের জন্য রচনা করেননি। কাহিনীর সাথে সামঞ্জস্যতা থাকায় গানটি চলচ্চিত্রে অন্তর্ভূক্ত করা হয়েছিল। হুমায়ূন আহমেদ এই গানে কন্ঠ দেয়ার জন্য সুবীর নন্দীকে পূর্বে মনোনীত করে রেখেছিলেন। গান লেখার পর মকসুদ জামিলকে সুর করার জন্য গীত সরবরাহ করা হয়েছিল, মকসুদ জামিলের ভাষ্য অনুযায়ী তিনি এই গানের সুর করার কথা ভুলে গিয়েছিলেন।
  
  ধারণ ও প্রকাশএকটা ছিল সোনার কন্যা গানটি ১৯৯৮ সালে ঢাকার শান্তিনগরে সাসটেইন রেকর্ডিং স্টুডিও'তে ধারণ করা হয়েছিল। সাধারণত সঙ্গীত পরিচালকের সুরারোপের পর শিল্পীর কন্ঠে গান ধারণ করা হয়। মকসুদ জামিল এই গানের কন্ঠ ধারণের জন্য প্রাক-সঙ্গীতায়োজন করেননি। গীতির প্রতি ছত্রের সুরারোপ ও কন্ঠ ধারণ একই সাথে করা হয়েছিল। প্রতি ছত্রে মকসুদের সুরারোপের পর সুবীর নন্দীর গলায় ধারণ ও রেকর্ড করা হয়েছিল।
  
  গানটি শ্রাবণ মেঘের দিন চলচ্চিত্রের অডিও এ্যালবামের অংশ হিসেবে সঙ্গীতা মিউজিক হতে প্রকাশিত হয়েছিল।সঙ্গীতা মিউজিক গানটি ২০১৯ সালের ১১ মে, ইউটিউবে একক সঙ্গীত হিসেবে অবমুক্ত করে। ইতোপূর্বে লেজার ভিশন ২০১৭ সালের ২৬ ডিসেম্বর গানটির ভিডিও ইউটিউবে উম্মুক্ত করে।
  
   অর্জন একটা ছিল সোনার কন্যা'' গানটি ছিল সুরকার মকসুদ জামিল মিন্টু ও সুবীর নন্দী'র প্রথম যৌথ কাজ। এই গানের জন্য মকসুদ জামিল ও সুবীর নন্দী ২৪তম জাতীয় চলচ্চিত্র পুরস্কারের আসরে 'সেরা সঙ্গীত পরিচালক' ও 'সেরা পুরুষ কন্ঠশিল্পী'র পুরস্কার পেয়েছিলেন।
  
  তথ্যসূত্র 
  
  বিষয়শ্রেণী:বাংলা ভাষার গান
  বিষয়শ্রেণী:বাংলা চলচ্চিত্রের গান
  বিষয়শ্রেণী:বাংলাদেশী সঙ্গীত
  বিষয়শ্রেণী:১৯৯৮-এর গান
title: একটা ছিল সোনার কন্যা